Анни Фризингер-Постма

Анна "Анни" Кристина Фризингер-Постма (, 1977 оны 1 сарын 11-нд Бад Райхенхаллд төрсөн) нь Германы тэшүүрчин юм. Түүний эцэг Георг Фризингер болон эх Жанина ("Жана") Коровицка нар хоёул тэшүүрчин байсан бөгөөд Жана 1976 оны өвлийн олимпод Польшийн шигшээ багт багтан оролцож байсан түүхтэй. Мөн эгч Агнес, ах Ян нь ч тэшүүрчид юм.

2009 оны 8 сарын 11-нд Фризингер удаан үерхсэн, Нидерландын тэшүүрчин Идс Постматай Шлосс Мирабеллд гэрлэжээ. Фризингер өдгөө Австрийн Зальцбургт амьдардаг бөгөөд нөхрийнхөө Нидерланд дахь эдлэн газар луу нүүхээр төлөвлөж буй аж.

 Спортын замнал 
Анни Фризингер олимпын 3 алт, 2 хүрэл медальтай. Нийлбэр дүнгээр 5 удаа Европын, 3 удаа дэлхийн аварга болж байсан тэрээр дэлхийн аварга шалгаруулах тэмцээнээс маш олон медаль хүртэж байлаа. Холын зайн төрөлд мэргэшсэн боловч ойрын зайн төрлүүдэд ч амжилт үзүүлж, дэлхийн аварга болж байсан. Ийнхүү Фризингер нийлбэр дүнгээр, мөн ойрын зайн дэлхийн аварга цолыг хүртсэн 5 дахь тэшүүрчин (Силвиа Бурка, Канад; Эрик Хайден, АНУ; Наталья Петрусёва, ЗХУ; Карин Каниа-Энке, БНАГУ нарын дараа) болжээ.

 Амжилт 
Фризингер 1500 метрийн зайн дэлхийн дээд амжилтыг гурван удаа тогтоож байсан ч түүний амжилтыг гол өрсөлдөгч Канадын Синди Классен эвдээд буй. Фризингерт мөнхүү зайн олимпын дээд амжилт харьяалагддаг. 2002 оны олимпод түрүүлэхдээ 1:54.02 гэсэн амжилт үзүүлсэн нь өнөөдрийг хүртэл олимпын тавцанд эвдэгдээгүй байна.

+ Хувийн дээд амжилтууд Зай  Хугацаа (мин:сек.дойль)  Тэмцээн  Газар  Огноо    500 м    38.09  2005–06 оны Дэлхийн Цомын 2-р гараа  Солт-Лэйк Сити  2005 оны 11 сарын 18  1,000 м  1:13.49  2007–08 оны Дэлхийн Цомын 2-р гараа  Калгари  2007 оны 11 сарын 18  1,500 м  1:53.19  2005–06 оны Дэлхийн Цомын 2-р гараа  Солт-Лэйк Сити  2005 оны 11 сарын 20  3,000 м  3:58.52  2005–06 оны Дэлхийн Цомын 1-р гараа  Калгари  2005 оны 11 сарын 12  5,000 м  6:58.39  2002 оны өвлийн олимп  Солт-Лэйк Сити  2002 оны 2 сарын 23

 Бусад 
Анни Фризингер уралдаан тэмцээнийхээ хажуугаар загвар өмсдөг бөгөөд Германы усны хувцасны загварын Штерн сэтгүүлд гарч байсан удаатай. Анни тэшүүрийн аварга хүнд тохирохуйц хүчирхэг, өргөн гуятайRadio 538 In Zwoele Zomernachten: Ids Postma in a radio interview, July 2008 тул "Супер тачаангуй Анни" гэж хочлогдох нь бий.

 Бүтээл 
 Mein Leben, mein Sport, meine besten Fitness-Tipps ("Миний амьдрал, миний спорт, миний хамгийн сайн дасгалын аргууд"). 2004 оны 3 сар, Голдманн. ISBN 3-442-39059-1 

 Эшлэл 

 Гадны холбоосууд 
 Албан ёсны сайт , 
 Намтар, амжилт – SkateResults.com

Ангилал:1977 онд төрсөн
Ангилал:Германы тэшүүрчин
Ангилал:Германчууд
Ангилал:Германы олимпын аварга
Ангилал:Германы олимпын хүрэл медальтан